Siri Lindstad

Siri Lindstad (født 9. juni 1971) er en norsk frilansjournalist. Hun var med og startet det feministiske tidsskriftet Fett i 2004 og var ansvarlig redaktør for bladet fra 1. juli 2007 og ut 2008.  

Lindstad har en master i journalistikk og er utdannet ved universitene i Oslo, Göteborg og Reykjavík, samt ved Høgskolen i Oslo, journalistutdannelsen.

Lindstad var en av bidragsyterne i den feministiske antologien Råtekst (Aschehoug, 1999), og skrev to av kapitlene i boken Bjørnen sover. Om vold i familien (Aschehoug, 2007). I 2010 ga hun ut boken Å fylle L-ordet med mening. Sexkart, slips og lesbiske liv (Kill Your Darlings Publications).  Dette er den første norske sakprosaboken med historier fra lesbemiljøene, med tv-serien The L Word som bakteppe, og med den utskjelte traktorlesba som heltinnen.

Eksterne lenker 
 Hjemmeside
 Tidsskriftet Fett

Norske redaktører
Norske journalister
Fødsler i 1971